ระเบียบคณะกรรมการการศึกษาขั้นพื้นฐานว่าด้วยการกำหนดองค์ประกอบ หลักเกณฑ์วิธีการสรรหา และจำนวนกรรมการสถานศึกษาสำหรับสถานศึกษารูปแบบโรงเรียนร่วมพัฒนาพ.ศ. ๒๕๖๑ โดยที่เป็นการสมควรกำหนดให้มีระเบียบว่าด้วยการกำหนดองค์ประกอบหลักเกณฑ์ วิธีการสรรหา และจำนวนกรรมการสถานศึกษาสำหรับสถานศึกษารูปแบบโรงเรียนร่วมพัฒนาอาศัยอำนาจตามความในข้อ๙ แห่งกฎกระทรวง กำหนดจำนวนกรรมการ คุณสมบัติ หลักเกณฑ์ วิธีการสรรหา การเลือกประธานกรรมการและกรรมการวาระการดำรงตำแหน่งและพ้นจากตำแหน่งของคณะกรรมการสถานศึกษาขั้นพื้นฐาน พ.ศ. ๒๕๔๖ คณะกรรมการการศึกษาขั้นพื้นฐานจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการการศึกษาขั้นพื้นฐานว่าด้วยการกำหนดองค์ประกอบ หลักเกณฑ์ วิธีการสรรหา และจำนวนกรรมการสถานศึกษา สำหรับสถานศึกษารูปแบบโรงเรียนร่วมพัฒนาพ.ศ. ๒๕๖๑ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้สถานศึกษารูปแบบโรงเรียนร่วมพัฒนาหมายความว่า โรงเรียน หรือหน่วยงานการศึกษาที่เรียกชื่ออย่างอื่นของรัฐ ที่มีอำนาจหน้าที่หรือมีวัตถุประสงค์ในการจัดการศึกษาขั้นพื้นฐานที่ได้รับงบประมาณจากรัฐที่จัดการศึกษารูปแบบบริหารจัดการที่เป็นนวัตกรรมการบริหารจัดการสถานศึกษาโดยความร่วมมือของภาคส่วนต่างๆ ในสังคม โดยเฉพาะภาคเอกชน สถานประกอบการและหน่วยงานองค์กรต่าง ๆ เพื่อเกิดความเป็นอิสระคล่องตัวทั้งในด้านการบริหารงานวิชาการการบริหารงานงบประมาณ การบริหารงานบุคคล และการบริหารงานทั่วไป ที่สร้างความรับผิดชอบต่อผู้เรียนภายใต้การสนับสนุนทรัพยากร และการบริหารที่จำเป็นและเหมาะสมจากผู้สนับสนุนที่ต้องมีส่วนร่วมในการพัฒนาคุณภาพการศึกษาของประเทศรวมถึงสถานศึกษาอื่น ๆ ที่จัดการศึกษาในลักษณะเดียวกันนี้ และครอบคลุมถึงสถานศึกษาที่จะจัดการศึกษาในรูปแบบในลักษณะเดียวกันผู้สนับสนุนหมายความว่า บริษัท มูลนิธิ องค์กร ภาคเอกชน สถานประกอบการ หรือสถาบันที่สนับสนุนทรัพยากรและมีส่วนร่วมในการบริหารให้กับสถานศึกษากฎกระทรวงหมายความว่า กฎกระทรวง กำหนดจำนวนกรรมการ คุณสมบัติ หลักเกณฑ์ วิธีการสรรหา การเลือกประธานกรรมการและกรรมการ วาระการดำรงตำแหน่งและการพ้นจากตำแหน่งของคณะกรรมการสถานศึกษาขั้นพื้นฐาน พ.ศ. ๒๕๔๖ข้อ๔ ในแต่ละสถานศึกษาให้มีคณะกรรมการสถานศึกษาจำนวนสิบห้าคนประกอบด้วย(๑)ประธานกรรมการ(๒)กรรมการที่เป็นผู้แทนผู้ปกครอง จำนวนหนึ่งคน(๓)กรรมการที่เป็นผู้แทนครู จำนวนหนึ่งคน(๔)กรรมการที่เป็นผู้แทนองค์กรชุมชน จำนวนหนึ่งคน(๕)กรรมการที่เป็นผู้แทนองค์กรปกครองส่วนท้องถิ่น จำนวนหนึ่งคน(๖)กรรมการที่เป็นผู้แทนศิษย์เก่า จำนวนหนึ่งคน(๗)กรรมการที่เป็นผู้แทนพระภิกษุสงฆ์หรือผู้แทนองค์กรศาสนาในพื้นที่ซึ่งสถานศึกษาตั้งอยู่จำนวนหนึ่งรูปหรือหนึ่งคน(๘)กรรมการผู้ทรงคุณวุฒิ จำนวนเจ็ดคน(๙)ผู้อำนวยการสถานศึกษา เป็นกรรมการและเลขานุการข้อ ๕ หลักเกณฑ์และวิธีการสรรหาและเลือก ประธานกรรมการและกรรมการ มีวิธีการดังต่อไปนี้(๑)ในการสรรหาและเลือกกรรมการตามข้อ ๔ (๒) (๓) และ (๖) ให้บุคคลของแต่ละประเภทของสถานศึกษานั้นเสนอชื่อผู้ที่เห็นสมควรเป็นกรรมการซึ่งมีคุณสมบัติตามกฎกระทรวง จากนั้นให้ผู้ที่ได้รับการเสนอชื่อเลือกกันเองให้เหลือประเภทละหนึ่งคนทั้งนี้ โดยให้แต่ละประเภทแยกกันดำเนินการ(๒)ในการสรรหาและเลือกกรรมการตามข้อ ๔ (๔)ให้องค์กรชุมชนเสนอชื่อผู้ที่เห็นสมควรเป็นกรรมการ ซึ่งมีคุณสมบัติตามกฎกระทรวง จากนั้นให้ผู้ที่ได้รับการเสนอชื่อเลือกกันเองให้เหลือจำนวนหนึ่งคน(๓)การสรรหาและเลือกกรรมการตามข้อ ๔ (๕) ให้ดำเนินการโดยให้สภาขององค์กรปกครองส่วนท้องถิ่นนั้นถ้ามีองค์กรปกครองส่วนท้องถิ่นในเขตพื้นที่บริการของสถานศึกษามากกว่าหนึ่งแห่งขึ้นไป ให้สภาองค์กรปกครองส่วนท้องถิ่นแต่ละแห่งเสนอชื่อผู้ที่เห็นสมควรเป็นกรรมการซึ่งมีคุณสมบัติตามกฎกระทรวง และให้ผู้ที่ได้รับการเสนอชื่อเลือกกันเองให้เหลือจำนวนหนึ่งคน(๔)การสรรหาและเลือกกรรมการตามข้อ ๔ (๘)ให้ผู้สนับสนุนคัดเลือกจำนวนแปดคนจากบุคคลผู้มีคุณสมบัติตามกฎกระทรวง(๕)การสรรหาและการเลือกประธานกรรมการ ให้ผู้ได้รับเลือกให้เป็นกรรมการตามข้อ ๔ (๒) (๓)(๔) (๕) (๖) (๗) (๘) และ (๙) ร่วมกันเลือกประธานกรรมการจากกรรมการผู้ทรงคุณวุฒิ(๖) ให้ผู้อำนวยการสถานศึกษาเสนอรายชื่อผู้ที่ได้รับการสรรหาและได้รับเลือกตาม(๑) ถึง (๕) ต่อผู้อำนวยการสำนักงานเขตพื้นที่การศึกษาเพื่อพิจารณาแต่งตั้งคณะกรรมการสถานศึกษาตามข้อ๔ประกาศณ วันที่ ๒๖ พฤศจิกายน พ.ศ. ๒๕๖๑ปิยะบุตรชลวิจารณ์ประธานกรรมการการศึกษาขั้นพื้นฐานพิมพ์มาดา/ธนบดี/จัดทำ๒๓เมษายน ๒๕๖๒[๑]ราชกิจจานุเบกษา เล่ม ๑๓๖/ตอนพิเศษ ๑๗ ง/หน้า ๕/๑๗ มกราคม ๒๕๖๒